
Exp.- X2021000350

Convocatòria de subvencions per activitats desenvolupades per entitats, associacions i col·lectius del municipi de Breda per l’any 2021

Article 1. Objecte de la convocatòria 
Subvencions per a entitats, associacions i col·lectius per l’any 2021 que realitzin activitats amb l’objectiu de fomentar, promoure i difondre valors d’integració, solidaritat i diversitat, sostenibilitat, hàbits saludables, coneixement del municipi i associacionisme, segons les bases específiques reguladores per a la concessió de subvencions per activitats desenvolupades per entitats, associacions i col·lectius del municipi de Breda aprovades pel Ple de 29 de gener i publicades al BOP de Girona, número 28, del 8 de febrer de 2018.

Es consideren despeses subvencionables aquelles que responguin a la naturalesa de l’activitat subvencionada i s’efectuïn dins el termini establert per a la realització de les activitats en la convocatòria. 

Amb caràcter general es consideraran despeses subvencionables les següents: 
0. Despeses de l’adquisició de material fungible o no inventariable 
0. Despeses de l’adquisició de béns mobles directament relacionats amb l’activitat 
0. Despeses de publicitat i propaganda dirigida a la difusió de les activitats 
0. Despeses de lloguer d’equips de so, llums, taules, cadires, etc.
0. Despeses de contractació de serveis externs, d’espectacles, de pòlissa de responsabilitat civil,  etc. 
0. Despeses de trasllat de infraestructura municipal imprescindible per el desenvolupament de l’activitat. 
0. Despeses de manteniment d’un local propi (lloguer, electricitat, aigua, etc.)
0. Despeses de personal i nòmines (amb relació directe amb l’activitat subvencionada)

En cap cas seran despeses subvencionables les següents: 
0. Mobiliari, no relacionat directament amb l’activitat subvencionable, obres, inversions ...
0. Interessos, recàrrecs i sancions administratives 
0. Dietes i despeses per desplaçaments dels membres de l’entitat, associació o col·lectiu no relacionades directament amb l’activitat subvencionable.
0. Les factures emeses per persones que formin part de la Junta directiva de l’entitat o associació. 
0. L’IVA no serà subvencionable quan tingui el caràcter de deduïble, compensable o repercutible per part de l’entitat sol·licitant de la subvenció.
0. Despeses de personal i nòmines (sense relació directe amb l’activitat subvencionada)

Les subvencions concedides a l’empara d’aquestes Bases, s’hauran de destinar a finançar projectes/activitats desenvolupats/ades durant el següent període: De l’1 de desembre de l’any 2020 al 30 de novembre de l’any 2021.  

Només s’acceptaran aquells projectes/activitats desenvolupats/ades que no hagin estat subvencionats prèviament per l’Ajuntament de Breda ni per cap altre Administració/entitat.


Article 2. Crèdits pressupostaris
Els pagaments de les subvencions objecte d’aquesta convocatòria es faran a càrrec de les següents aplicacions pressupostàries:

	231
	4800000
	Atencions benèfiques i assistencials
	8.000,00€

	334
	4800100
	Subvencions a entitats culturals
	1.000,00€

	341
	4800200
	Subvencions a entitats esportives
	8.000,00€

	323
	4800300
	Subvencions a entitats educatives
	1.000,00€

	920
	4800400
	Subvencions a altres entitats
	4.500,00€




Article 3. Presentació de sol·licituds i termini
Les sol·licituds de subvenció es podran presentar, mitjançant el model normalitzat disponible al web de l’Ajuntament de Breda (www.breda.cat), signat per la persona interessada o pel representant legal de l’entitat, a partir de l’endemà de la publicació de l’extracte de la convocatòria al Butlletí Oficial de la Província de Girona i fins al dia 31 de maig de 2021.

Les entitats sol·licitants només podran presentar una sol·licitud.

Les sol·licituds, que s’han de fer arribar mitjançant el model normalitzat disponible al web de l’Ajuntament de Breda (www.breda.cat), s’han de presentar de forma telemàtica: amb la signatura electrònica amb certificat validat en la plataforma PSIS del Consorci d’Administració Oberta de Catalunya per E-TRAM de l’administració local.

A la sol·licitud formal de subvenció caldrà adjuntar la documentació que es detalla en el punt 5 de les Bases. Aquesta documentació haurà d’anar signada per la persona sol·licitant i serà original o còpia degudament autenticada. 

Si alguns d’aquests documents no han sofert variacions respecte convocatòries anteriors i ja estan en possessió de l’Ajuntament, no caldrà aportar-los de nou. 

En cas que la documentació presentada sigui incorrecta o incompleta, es requerirà al/a la beneficiari/ària, per tal que en el termini de deu dies hàbils a partir del dia següent a la notificació, procedeixi a la seva rectificació o a les esmenes necessàries, amb la indicació que si no ho fa així s’entendrà per desistit de la seva sol·licitud, d’acord amb el que estableix l’article 68 de la Llei 39/2015, d’1 d’octubre, del procediment administratiu comú de les administracions públiques, amb la resolució prèvia, que s’ha de dictar en els termes previstos a l’article 21 de la Llei 39/2015, i s’arxivaran les actuacions sense cap tràmit ulterior.

El termini per justificar les despeses objecte de subvenció en aquesta convocatòria finalitza el 30 de novembre de 2021.


Article 4. Termini de resolució, de notificació i règim de recursos 
El termini per a l’atorgament de les subvencions serà, com a màxim, de tres mesos a comptar des de la data de tancament del període de presentació de sol·licituds. 

Un cop acordada la concessió de les subvencions, aquestes seran notificades a les persones interessades en un termini màxim de 10 dies des de la data d’aprovació de la resolució, d’acord amb allò previst a l’article 59 de la LRJAPPAC. 

La manca de resolució dins el termini indicat tindrà efectes desestimatoris. 

En el cas que en el termini d’un mes des de la presentació del recurs no s’hagi dictat i notificat resolució s’entendrà desestimat per silenci.


Article 5.- Termini i forma de justificació
Els beneficiaris presentaran la justificació, mitjançant el model de compte justificatiu simplificat que es troba disponible al web de l’Ajuntament de Breda, al qual caldrà adjuntar còpia de les factures originals o bé fotocòpies autenticades, acreditatives de la realització de l’activitat, com a mínim, al cost total de la part d’obra establerta per realitzar en el present exercici, de la qual se’n pagarà el percentatge establert per a la subvenció.

Per a l’acceptació de les justificacions, caldrà que la despesa hagi estat efectivament pagada amb anterioritat a l’acabament del període de justificació. 

Una vegada examinada la documentació justificativa, amb les comprovacions que, si escau s’efectuïn, l’Ajuntament de Breda podrà reduir la subvenció en cas que no s’acreditin els elements que s’han tingut en compte en la concessió, especialment el de l’import de la despesa subvencionable. És a dir, en cas que la despesa justificada sigui inferior a la fixada com a despesa a justificar en l’acord de concessió, la subvenció es reduirà de manera que es mantingui el mateix percentatge de subvenció sobre la quantitat fixada com a despesa a justificar. En canvi, si el cost de l’actuació resulta finalment superior al previst en la sol·licitud, la subvenció es mantindrà en la quantia inicialment atorgada.

El termini de justificació de les subvencions atorgades acabarà el 30 de novembre de l’any l’aprovació de la convocatòria.

Si un cop finalitzat el termini de presentació de la documentació justificativa aquesta no s’hagués presentat, es requerirà al beneficiari que la presenti en un termini màxim de quinze dies hàbils, a comptar de l’endemà de la notificació formal, amb l’advertiment que en cas que no ho faci es procedirà a revocar la subvenció.

Quant a les sol·licituds de pròrroga de justificació, i d’acord amb el que estableix l’article 28 del Reglament General de Subvencions de l’Ajuntament de Breda, el beneficiari pot demanar, abans que acabi el termini fixat, una pròrroga per un termini màxim igual a la meitat del que tingui establert. Igualment es podrà demanar una pròrroga d’execució amb les mateixes condicions. L’Ajuntament estimarà o desestimarà discrecionalment la proposta, amb la valoració prèvia de la petició.


Article 6. Deficiències en la justificació 
1.- En el cas que els documents presentats com a justificació fossin incorrectes o incomplets, es comunicarà a l’interessat/ada la necessitat de subsanar les anomalies detectades en un termini màxim improrrogable de deu dies hàbils, a comptar de l’endemà que sigui notificat, amb l’advertiment que de no fer-ho es procedirà a la revocació o a la reducció de la subvenció segons correspongui, amb la conseqüent obligació de reintegrament en cas que s’hagués avançat el seu pagament.

2.- Si un cop finalitzat el termini de presentació de la documentació justificativa aquesta no s’hagués presentat, es procedirà a requerir al/la beneficiari/ària per tal que la presenti en un termini màxim improrrogable de quinze dies hàbils, a comptar de l’endemà que sigui notificat, amb l’advertiment que de no fer-ho es procedirà a revocar la subvenció amb la conseqüent obligació de reintegrament en cas que s’hagués avançat el seu pagament. 

